b'\n_START_ARTICLE_\nHrvatska svijest (1913.)\n_START_PARAGRAPH_\nHrvatska svijest bilo je glasilo hrvatske nacionalne omladine. Izlazilo je u Sarajevu od 1913. godine._NEWLINE_Pokrenuli su ju Hakija Had\xc5\xbei\xc4\x87 i Ademaga Me\xc5\xa1i\xc4\x87, koji je u njoj poslije objavljivao \xc4\x8dlanke. List je pokrenut 1913. godine u krugu Hrvatskoga muslimanskog konvikta (Hakina konvikta) koji je bio jedan od sredi\xc5\xa1ta u kojem se razvijala mladohrvatska akcija u Sarajevu (od 1912. do 1914), pod brigom Ademage Me\xc5\xa1i\xc4\x87a, Bekira Mehmedba\xc5\xa1i\xc4\x87a i \xc5\xa0emsi-bega Salihbegovi\xc4\x87a i tehni\xc4\x8dkom upravom Hakije Had\xc5\xbei\xc4\x87a, Mije Vu\xc4\x8dka i Ivana Ran\xc4\x91ela. Ure\xc4\x91ivao ju je \xc5\xa0emsi-beg Salihbegovi\xc4\x87, a vlasnici su bili dr Bahrija Kadi\xc4\x87 i Nikola Preka. Pred Prvi svjetski rat i Had\xc5\xbei\xc4\x87 je ure\xc4\x91ivao Hrvatsku svijest.'